**Skabelon til privatlivspolitik**

*En virksomhed, organisation eller lignende, herunder også praktiserende læger, er efter EU’s databeskyttelsesforordning (”GDPR”) forpligtet til at give den registrerede (nuværende og tidligere medarbejdere) en række informationer, når personoplysninger indsamles fra den registrerede.*

*Praktiserende Lægers Arbejdsgiverforening (”PLA”) og Bruun & Hjejle Advokatpartnerselskab har udarbejdet nedenstående skabelon, som den enkelte lægepraksis selv skal gennemgå og tilrette, så oplysningerne stemmer overens med de konkrete forhold.*

*PLA og Bruun & Hjejle Advokatpartnerselskab påtager sig intet ansvar for den enkelte praksis’ anvendelse af dette materiale og kan ikke gøres ansvarlige for senere regelændringer, der måtte få betydning for indholdet og behov for opdatering deraf. Den enkelte lægepraksis’ tilegnelse og anvendelse af materialet sker på eget ansvar, og Bruun & Hjejle Advokatpartnerselskab og PLA kan således ikke gøres ansvarlig for fejl og mangler i indholdet, der måtte opstå som følge af den enkelte lægepraksis’ anvendelse af materialet.*

*OBS! Ved anvendelse af privatlivspolitikken skal de gule felter udfyldes og ovenstående introducerende afsnit slettes.*

**Oplysningstekst til medarbejdere – sådan bruger vi dine personoplysninger**

[Navn og adresse på lægepraksis] (”vi, os, vores, klinikken”) er dataansvarlig for de oplysninger vi behandler om dig som medarbejder hos os.

I henhold til persondatalovgivningen er vi forpligtede til at informere dig om, hvordan vi behandler, herunder f.eks. deler og opbevarer dine personoplysninger i forbindelse med din ansættelse hos os.

Vi behandler kun de personoplysninger, der er nødvendige for, at vi kan administrere dit ansættelsesforhold.

# Typer af oplysninger og formål

Vi indsamler og behandler følgende personoplysninger om dig:

|  |
| --- |
| **Kategorier af registrerede personer og kategorierne af personoplysninger** |
| Kategori af registrerede:Nuværende og fratrådte medarbejdere | Særlige kategorier af personoplysninger (sæt kryds i boksene) |
| [ ]  Race eller etnisk oprindelse [ ]  Politisk overbevisning[ ]  Religiøs overbevisning[ ]  Filosofisk overbevisning[ ]  Fagforeningsmæssigt tilhørsforhold | [ ]  Helbredsoplysninger [ ]  Seksuelle forhold eller orientering[ ]  Genetiske data eller biometriske data til brug for identifikation[ ]  Oplysninger om strafbare forhold |
| [ ]  Almindelige kategorier af personoplysninger: Navn, adresse, e-mailadresse, tlf. nr., CPR-nummer, jobansøgning, referencer fra tidligere arbejdsgivere, CV, personlighedstest, medarbejder-ID, ansættelseskontrakt, lønreguleringer, tillæg til kontrakter, bonusaftaler, løn- og skatteoplysninger, bankkontooplysninger, a-kasseforhold, tro- og love ved sygefravær, årlige evalueringer af medarbejdere, referat af årlige samtaler (MUS), kopi af pas ifm. med rejser inkl. pasnummer og CPR-nummer, gennemført uddannelse og kursusdeltagelse, logning af IT-, internet- og e-mailbrug og alarmsystemer, portrætfotos på hjemmesiden, civil status, oplysninger om pårørende og familieforhold, advarsler og opsigelser og baggrund herfor, oplysninger vedr. eventuelle tvister, arbejdstidsregistrering, oplysninger om brug af den elektroniske nøglebrik/adgangskort, herunder brugerens initialer, sted og tidspunkt (komme- og gåtider), videooptagelser ifm. tv-overvågning i klinikken, optagelser fra telefonsamtaler (f.eks. med patienter), [øvrige personoplysninger, herunder f.eks. yderligere kontrolforanstaltninger]. Øvrige oplysninger fra ansøgningsproces. |

For nuværende medarbejdere behandler vi personoplysninger til disse formål:

* Løbende personaleadministration
* Udarbejdelse af ansættelseskontrakt
* Beregning og udbetaling af løn og evt. bonus
* Indberetning til Skattestyrelsen
* Oprettelse af pensions- eller forsikringsordning
* Administration af fravær, ferie og orlov samt fravær i forbindelse med graviditet, fødsel, adoption og forældreorlov
* Håndtering af eventuelle samarbejdsproblemer, klager eller advarsler
* Håndtering af eventuel opsigelse fra dig eller virksomheden
* Overholdelse af gældende lovgivning (f.eks. EU’s Databeskyttelsesforordning) og andre legitime formål
* Oprettelse af medarbejdersignatur
* Til brug for varetagelse af retskrav, f.eks. i tilfælde af, at der skulle opstå en tvist eller blive rettet et krav mod os eller dig
* Håndtering af forhold vedr. arbejdsmiljø
* Kontrol af brugen af nøglebrik/adgangskort med henblik på kontrol af arbejdstid (komme- og gåtider) og i kriminalitetsforebyggende øjemed
* Tv-overvågning på klinikken med henblik på kriminalitetsforebyggelse
* Optagelse af telefonsamtaler til brug for journalføring og dokumentation
* [Evt. øvrige formål]

For fratrådte medarbejdere behandler vi personoplysninger til disse formål:

* Dokumentation af ansættelsesforhold
* Dokumentation for indberettet skat
* Dokumentation for oprettede pensions- eller forsikringsordninger og indbetalinger dertil
* Dokumentation af ferie og orlov samt fravær i forbindelse med graviditet
* Dokumentation af eventuelle samarbejdsproblemer, klager eller advarsler
* Dokumentation af opsigelse fra dig eller virksomheden
* Til brug for varetagelse af retskrav, f.eks. i tilfælde af, at der skulle opstå en tvist eller blive rettet et krav mod os eller dig

For både medarbejdere og fratrådte medarbejdere behandler vi personoplysninger til disse formål:

* Vores dokumentationspligt, overholdelse af basale principper for behandling af personoplysninger, iværksættelse og vedligeholdelse af tekniske og organisatoriske sikkerhedsforanstaltninger, undersøgelse af mistanke eller viden om sikkerhedsbrud og rapportering til individer og myndigheder, håndtering af forespørgsler og klager fra registrerede og andre, håndtering af inspektioner og forespørgsler fra tilsynsmyndigheder, håndtering af tvister med registrerede og tredjeparter, statistiske undersøgelser

# Kilder

Personoplysningerne indsamles direkte fra dig, internt hos os eller fra eksterne parter, f.eks. fotograf, tidligere arbejdsgivere, IT-systemer, offentlige myndigheder f.eks. SKAT, kommuner og undervisere.

# Det juridiske grundlag for indsamling og behandling af personoplysningerne

Det juridiske grundlag for vores indsamling og behandling af dine personoplysninger er følgende:

|  |
| --- |
| * Dit CPR-nummer og skatteoplysninger: Vi indhenter dit CPR-nummer til brug for lønbehandling og indberetning til Skattestyrelsen, jf. databeskyttelseslovens § 11, stk. 2, nr. 1 eller nr. 2 og databeskyttelsesforordningens art. 87 samt lovbekendtgørelse nr. 49 af 12. januar 2015, “indkomstregisterloven”. Behandling af CPR-nummer til brug for oprettelse af medarbejdersignatur for at få adgang til f.eks. det fælles medicinkort (FMK) sker på baggrund af samtykke, jf. databeskyttelseslovens § 11, stk. 2, nr. 2, og databeskyttelsesforordningens art. 6(1)(a).
* Særlige kategorier af personoplysninger: Indhentning og behandling af dine helbredsoplysninger, såsom lægeerklæring, kan være nødvendigt for at overholde vores forpligtelser efter lovgivningen i tilfælde af eksempelvis sygemelding og dagpenge, jf. databeskyttelseslovens § 7, stk. 2, databeskyttelsesforordningens art. 9(2)(b), dagpengeloven og lov 1996-04-24 nr. 286 om brug af helbredsoplysninger mv. på arbejdsmarkedet (”Helbredsoplysningsloven”). Det er derudover obligatorisk at behandle oplysninger vedrørende arbejdsskader, herunder at indberette disse til Arbejdsmarkedets Erhvervssikring (AES), jf. § 3, stk. 6 i bekendtgørelse om anmeldelse af ulykker efter arbejdsskadesikringsloven. Hvis vi behandler oplysninger om strafbare forhold, sker det i henhold til databeskyttelseslovens § 8, stk. 3-5.
* Oplysninger i relation til løbende administration af ansættelsesforhold: Vi indsamler og behandler kontaktoplysninger på dine nærmeste pårørende, oplysning om sygedage og barns sygedage, arbejdstidsregistrering, oplysninger om din a-kasse, dit foto til intern brug, eventuelle samarbejdsproblemer, klager eller advarsler, opsigelser fra dig eller virksomheden mv. for at kunne varetage vores legitime interesse i at administrere dit ansættelsesforhold, holde et korrekt regnskab over fravær og arbejdstid, herunder kontrol af om en aftalt arbejdstid overholdes, og øvrige interne, administrative hensyn, jf. databeskyttelseslovens § 6, stk. 1, databeskyttelsesforordningen art. 6(1)(f) og databeskyttelseslovens § 12.
* Oplysninger i relation til din ansættelseskontrakt og ansættelsesbevisloven: Det juridiske grundlag for vores indsamling og behandling af de resterende ovennævnte personoplysninger, herunder din ansættelseskontrakt, bankkontooplysninger, lønoplysninger, pensionsoplysninger mv. er, at indsamling og behandling heraf er nødvendig for at indgå en ansættelseskontrakt og for at opfylde forpligtelserne i overensstemmelse med ansættelseskontrakten, jf. databeskyttelsesforordningens art. 6(1)(b) og § 12 i databeskyttelsesloven, ligesom det er nødvendigt for at opfylde ansættelsesbevisloven, jf. databeskyttelseslovens § 12, jf. databeskyttelsesforordningens art. 6(1)(c). Derudover behandler vi personoplysninger for at opfylde bogføringsloven jf. databeskyttelseslovens § 12, jf. databeskyttelsesforordningens art. 6(1)(c).

Kontrolforanstaltninger:* Logning af IT-, internet- og e-mailbrug: Vi behandler oplysninger om din brug af IT, internet og e-mails (”logning”) med henblik på at sikre, at virksomheden opfylder sine retlige forpligtelser til behandlingssikkerhed, jf. databeskyttelsesforordningens art. 32, jf. art. 6(1)(c), og kan varetage andre legitime interesser, herunder for at kunne iværksætte og vedligeholde sikkerhedsforanstaltninger til beskyttelse af personoplysninger og andre oplysninger, jf. databeskyttelseslovens § 6, jf. databeskyttelsesforordningens art. 6(1)(f) samt databeskyttelseslovens § 12.
* Oplysninger om adgang til klinikken, herunder tidspunkter for brug af nøglebrik/-kort: Vi indsamler og behandler oplysninger fra nøglebrik/-kort til kriminalitetsforebyggende øjemed for at kunne varetage vores legitime interesse i at forebygge kriminalitet, jf. databeskyttelseslovens § 6 jf. databeskyttelsesforordningens art. 6(1)(f) samt databeskyttelseslovens 12.
* Videoovervågning på klinikken: Vi indsamler og behandler videooptagelser fra tv-overvågning på klinikken i kriminalitetsforebyggende øjemed, da dette er nødvendigt for at kunne varetage vores legitime interesse i at forebygge kriminalitet, jf. databeskyttelseslovens §jf. databeskyttelsesforordningens art. 6(1)(f) samt databeskyttelseslovens § 12.
* Optagelse af telefonsamtaler: Vi indsamler og behandler personoplysninger gennem optagelse af telefonsamtaler mellem patienter og medarbejdere. Dette sker med henblik på dokumentation til brug for journalføring og er nødvendigt for at varetage vores legitime interesser i at kunne føre korrekte og fyldestgørende journaler for vores patienter, jf. databeskyttelseslovens § 6 databeskyttelsesforordningens art. 6(1)(f) samt databeskyttelseslovens § 12.
* [Indsæt eventuelle øvrige kontrolforanstaltninger (husk varslingskrav mv. i eventuelle overenskomster)]
* Øvrige: Vi indsamler og behandler øvrige oplysninger for at kunne varetage vores legitime interesse i at administrere dit ansættelsesforhold hos os for at sikre, at vigtig information ikke går tabt, og for at have fornøden dokumentation samt for at kunne varetage vores interesser i tilfælde af en tvist, jf. databeskyttelseslovens § 6, jf. databeskyttelsesforordningens art. 6(1)(f) og databeskyttelseslovens § 12
 |

# Frivillighed

Når vi indsamler personoplysninger direkte fra dig, giver du os personoplysningerne frivilligt eller for at kunne indgå en kontrakt med os. Det kommer an på de nærmere omstændigheder, hvorvidt du er forpligtet til at give disse personoplysninger til os. F.eks. er du forpligtet til at give oplysninger om navn og CPR-nummer til brug for indberetninger til SKAT eller visse oplysninger i forbindelse med eventuel sygemelding.

Konsekvensen af ikke at give os personoplysninger om navn, adresse, telefonnummer, CPR-nummer og bankoplysninger mv. vil være, at vi ikke kan varetage formålene ovenfor, herunder at vi ikke kan indgå et ansættelsesforhold med dig, og/eller at vi ikke kan opfylde vores forpligtelser over for dig som din arbejdsgiver, eller at vi ikke kan opfylde vores forpligtelser over for offentlige myndigheder.

Hvis du i forbindelse med din ansættelse afgiver et samtykke eller hvis du har afgivet et samtykke, har du ret til at tilbagekalde det. Hvis du tilbagekalder samtykket, vil tilbagekaldelsen dog ikke påvirke behandlingen forud for tilbagekaldelse af samtykket.

# Videregivelse af dine personoplysninger

Personoplysninger vil blive videregivet og delt med følgende modtagere:

|  |  |
| --- | --- |
| * Skattestyrelsen
* Offentlige myndigheder, når det er relevant, f.eks. kommuner i forbindelse med refusion af sygedagpenge og regioner i forbindelse med lønrefusion for uddannelseslæger
* Pensionsselskaber til oprettelse af f.eks. pensionsordning, når det er relevant for ansættelsesforholdet
* Arbejdsmarkedets erhvervssikring (AES)
* Forsikringsselskaber til oprettelse af f.eks. sundhedsforsikring
 | * Rejseselskaber og ambassader, konsulater mv. i forbindelse med booking af rejser til flyselskaber, hoteller, bestilling af visum
* Eksterne leverandører til revision og juridisk bistand til virksomheden
* I tilfælde af mistanke om strafbare forhold kan der ske videregivelse af oplysninger til politiet eller til andre tredjeparter
* Fonden for Almen Praksis (efteruddannelse)
* Administrationsudvalget
 |

Det juridiske grundlag for videregivelsen af dine personoplysninger er følgende:

|  |
| --- |
| * Videregivelse til offentlige myndigheder, politi eller eksterne leverandører til revision og juridisk bistand: Det er nødvendigt for at overholde virksomhedens eller dine arbejdsretlige forpligtelser eller rettigheder, som er fastlagt i anden lovgivning eller gældende kollektive overenskomster, jf. databeskyttelseslovens § 12, stk. 1, jf. databeskyttelsesforordningens art. 6(1), 9(1), 87 og 88, eller ii) det er nødvendig for, at virksomheden kan forfølge en legitim interesse, medmindre dine interesser eller grundlæggende rettigheder og frihedsrettigheder, der kræver beskyttelse af personoplysninger, går forud herfor, jf. databeskyttelsesforordningens art. 6(1), 9(1), 87 og 88, jf. databeskyttelseslovens § 12, stk. 2.
* Videregivelsen til Skattestyrelsen: Databeskyttelseslovens § 11, stk. 2, nr. 1 eller nr. 2 og databeskyttelsesforordningens art. 87 samt lovbekendtgørelse nr. 49 af 12. januar 2015, “indkomstregisterloven.
* Videregivelsen til pensionsselskaber: Videregivelse er nødvendig for at opfylde forpligtelserne i overensstemmelse med ansættelseskontrakten, i det omfang det er aftalt at oprette en pensionsordning, jf. databeskyttelsesforordningens art. 6(1)(b) og § 12 i databeskyttelsesloven. Dit CPR-nummer videregives med hjemmel i skatteindberetningslovens § 52, jf. afsnit I i lov om beskatning af pensionsordninger mv.
* Videregivelse til rejseselskaber mv.: Videregivelse kan være nødvendigt for at booke en rejse, jf. vores legitime interesser i, at medarbejderen kan udføre sine arbejdsopgaver, jf. art. 6(1)(f) i databeskyttelsesforordningen.
* Videregivelsen til forsikringsselskaber: Videregivelse er nødvendig for at opfylde forpligtelserne i overensstemmelse med ansættelseskontrakten, i det omfang det er aftalt at oprette en forsikring, såsom en sundhedsforsikring, jf. databeskyttelsesforordningens art. 6(1)(b) og § 12 i databeskyttelsesloven.
* Videregivelse til revisorer, juridiske rådgivere og øvrige rådgivere: Det juridiske grundlag for videregivelse af personoplysninger til revisor er lov om godkendte revisorer og revisionsvirksomheder (revisorloven). Videregivelse af personoplysninger til brug for ekstern juridisk rådgivning kan ske, hvis det er nødvendigt for, at retskrav kan fastlægges, gøres gældende eller forsvares, jf. databeskyttelsesforordningens art. 9(2)(f) og for at varetage vores legitime interesser, jf. art. 6(1)(f) i databeskyttelsesforordningen og § 12 i databeskyttelsesloven. Tilsvarende gælder andre rådgivere.
* Videregivelsen i forbindelse med tvister: Videregivelse er nødvendig for (følsomme personoplysninger, oplysninger om strafbare forhold og personnummer); at et retskrav kan fastlægges, gøres gældende eller forsvares, jf. databeskyttelseslovens § 11, stk. 2 (personnummer) eller § 8, stk. 5 (strafbare forhold), jf. databeskyttelsesforordningens art. 9(2)(f) og § 7 i databeskyttelsesloven samt (for almindelige personoplysninger); legitime interesser i at et evt. retskrav kan fastlægges, gøres gældende eller forsvares, jf. databeskyttelsesforordningens art. 6(1)(f) og § 6 i databeskyttelsesloven.
* [evt. øvrige]
 |

# Overførsel af personoplysninger til databehandlere

Vi overfører dine personoplysninger til vores databehandlere, som p.t. er:

|  |
| --- |
| * Lønbureauer
* IT-leverandører, herunder eksterne cloud-leverandører
 |

# Overførsler til tredjelande

Vi overfører p.t. ikke personoplysninger til lande uden for EU/EØS eller internationale organisationer, men vi forbeholder os muligheden at gøre det fremover.

# Opbevaringsperiode

Vi opbevarer personoplysninger om dig, så længe vi har behov for at varetage de overfor angivne formål, og for at dokumentere vores ret til behandling af personoplysningerne og vores overholdelse af regler om behandling af personoplysninger og anden lovgivning, f.eks. bogføringsloven. Opbevaring sker iht. reglerne om forældelse af straf- og erstatningsansvar (absolutte frister), hvis relevant. Hvis det ikke er relevant, sletter vi oplysningerne forinden.

Optagelser fra tv-overvågning til kriminalitetsforebyggende formål slettes senest 30

dage efter, at de er optaget, jf. tv-overvågningslovens § 4 c, stk. 4, medmindre optagelsen skal anvendes i en konkret tvist, hvorefter den kan opbevares, jf. § 4 c, stk. 5.

# Dine rettigheder

Du har – med den gældende databeskyttelseslovgivnings begrænsninger - følgende rettigheder:

* Retten til indsigt i personoplysninger
* Retten til at få ændret ukorrekte og ufyldestgørende personoplysninger
* Retten til at få slettet personoplysninger
* Retten til at få begrænset personoplysninger
* Retten til dataportabilitet (hvor behandlingen er baseret på samtykke eller kontrakt), dvs. ret til at få de personoplysninger, som du selv har givet til os, i et struktureret, almindeligt anvendt og maskinlæsbart format og ret til at transmittere disse oplysninger til en anden dataansvarlig
* Retten til at gøre indsigelse mod behandlingen af personoplysningerne, herunder ift. automatiseret, individuel beslutningstagning, hvor hjemlen er vores legitime interesser, som angivet ovenfor. Vi må derefter ikke længere behandle personoplysningerne, medmindre vi påviser vægtige legitime grunde til behandlingen, der går forud for dine interesser, rettigheder og frihedsrettigheder, eller behandlingen er nødvendig for, at retskrav kan fastlægges, gøres gældende eller forsvares.

Du har også ret til at klage til en kompetent tilsynsmyndighed, herunder Datatilsynet.

# Kontakt

Hvis du har spørgsmål vedrørende behandlingen af dine personoplysninger eller udnyttelsen af dine rettigheder, er du velkommen til at kontakte os på [kontaktoplysninger på klinik].

[Navn på klinik]

[Adresse]

[Land]

Dato: [dato]